62021TO0469_INF
Rješenje predsjednika Općeg suda od 19. listopada 2021. –Natale/Italija
(predmet T-469/21 R)
„Privremena pravna zaštita – Odbijanje glavne tužbe – Obustava postupka”
Privremena pravna zaštita – Suspenzija primjene – Tužba odbijena u glavnom postupku – Zahtjev koji je postao bespredmetan – Obustava postupka
(čl. 278. UFEU-a)
(t. 3., 4.)
Predmet
Zahtjev na temelju članaka 278. i 279. UFEU-a za suspenziju primjene Decreto-legge n. 105, emanato il 23 luglio 2021. – Misure urgenti per fronteggiare l’emergenza epidemiologica da COVID-19 e per l’esercizio in sicurezza di attivita' sociali ed economiche (Uredba sa zakonskom snagom br. 105, od 23. srpnja 2021. o donošenju hitnih mjera za suočavanje s epidemiološkom krizom povezanom s bolesti COVID-19 i omogućavanje povratka društvenim i gospodarskim aktivnostima, GURI br. 175, od 23. srpnja 2021.), u dijelu u kojem se protivi, s jedne strane, Uredbi (EU) 2021/953 Europskog parlamenta i Vijeća od 14. lipnja 2021. o okviru za izdavanje, provjeru i prihvaćanje interoperabilnih potvrda o cijepljenju, testiranju i preboljenju bolesti COVID-19 (EU digitalna COVID potvrda) radi olakšavanja slobodnog kretanja tijekom pandemije bolesti COVID-19 (SL 2021., L 211, str. 1. i ispravak SL 2022., L 72, str. 7.), i Uredbi (EU) 2021/954 Europskog parlamenta i Vijeća od 14. lipnja 2021. o okviru za izdavanje, provjeru i prihvaćanje interoperabilnih potvrda o cijepljenju, testiranju i preboljenju bolesti COVID-19 (EU digitalna COVID potvrda) u pogledu državljana trećih zemalja koji se zakonito nalaze ili borave na državnom području država članica tijekom pandemije bolesti COVID-19 (SL 2021., L 211, str. 24.), i, s druge strane, Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL 2016., L 119, str. 1. i ispravci SL 2018., L 127, str. 2. i SL 2021., L 74, str. 35.).
Izreka
1.
Obustavlja se postupak o zahtjevu za privremenu pravnu zaštitu.
2.
Guglielmina Natale snosit će svoje troškove.